**שנת שירות קומונה שותפה-**  מסמך מנחה למרכז.ת השבט

***"תנועת הצופים "תגדל" דור של חברים שרוצים ומסוגלים להנהיג, להוביל, לחנך ולהיות חלק מקבוצה שמכילה מגוון אוכלוסיות, מתוך הבנה כי שונות מקדמת את החברה.*  *תנועת הצופים יוצרת מגוון חוויות צופיות נגישות שונות, אך שוות בערכן, המאפשרות בחירה אמיתית למשתתפים, על פי יכולותיהם, צרכיהם ורצונם." (מתוך חזון יחידת צופים לכל).***

'קומונות שותפות', הינן קומונות בהן משתלבים/ות חברי ש"ש עם ובלי מגבלה, המוציאים לפועל את המשימה של הגרעין ביישוב/שכונה בה הם משובצים.

חשוב להכיר את העובדה כי מסלול זה אינו נפרד מש"ש של תנועת הצופים. השמיניסטים/ות שיתקבלו לש"ש זו ישתבצו לקומונות ברחבי הארץ, בה כלל חברי הקומונה הצהירו כי הם מעוניינים/ות להיות בקומונה שותפה. הייחוד של התהליך המכין ושנת השירות עצמה במסלול זה היא שהיא מותאמת יותר לצרכי החניך/ה, בליווי צמוד יותר של רכז/ת הגשמה ורכז/ת צופים לכל בהנהגה, אשר מנסה לייצר קרקע מתאימה שתיתן את המענה לצרכים של כלל חברי הקומונה, על מנת להצליח במשימה המשותפת ולקיים חיי קומונה טובים ופורים.

על כן כמה דברים חשובים שצריכים להתקיים ברמה השבטית עם פתיחת תהליך המיון ליציאה לש"ש

1. **ההרשמה לתהליך היציאה לשנת שירות תיסגר בתאריך ה-15/11/22 -** המשמעות היא שבטווח זמן זה יש לאתר את השמיניסטים.יות הפוטנציאלים/יות לשנת שירות שותפה, לפנות אליהם/ן, להסביר על שנת השירות, ולהציע להתמיין במסלול (רבים מהמשתלבים ומשתלבות עדיין לא מכירים את המסלול ולא מודעים בכלל לאפשרות שיש להם לצאת לשנת שירות). כמו כן חשוב גם לדבר עם ההורים ולהכיר להם את האפשרות. ההורים הם שותפים משמעותיים ויכולים לסייע לכם/ן ולשמיניסטים/ות לקבל החלטה טובה, וגם להעביר את המידע לילדיהם/ן ולספק לכן/ם מידע שחשוב שתכירו.  מצ"ב לינק [להרשמה](https://hagshama.zofim.org.il/)**.**
2. **בתהליך האיתור והחשיבה עם החניכים/ות כדאי לשאול מספר שאלות חשובות –**
	* האם השמיניסט/ית משתלב/ת בשכבת י"ב בשבט? האם לוקח/ת חלק בפעולות שכבה או בפעילויות שכבתיות?
	* איזה ניסיון הוא/היא מביא/ה כחלק מתפקידי ההדרכה/הפעילות שביצעו במהלך השנים?
	* האם מתפקד/ת בתפקיד משמעותי בשנה הנוכחית? מה ההתנסויות והכלים שצובר בו? כיצד יכול לסייע לו בתהליך ההכנה ובשנת השירות עצמה?
	* למי מבין הדמויות הבוגרות בשבט – מרכז/ת השבט/מדריך/ת השכבה/דרג מתנדב ישנה הכרות מעמיקה ושיח פתוח עם השמיניסט/ית? עם מי מרגיש בנוח לדבר על האתגרים, החששות שצפויות מהתהליך?
3. **חשוב לוודא שהשמיניסטים/ות המשתלבים/ות לוקחים/ות חלק בתהליך החשיפה וההכרות עם שנת השירות**- בין אם בשיחות אישיות עם מדריכי/ות השכבה, בפאנל בוגרי/ות ש"ש שמתקיימים בשבטים, יקבל את המידע הרלוונטי וכך תוכל להחליט אם מעוניין/ת להתמיין למסלול או לא.
4. בתאריך סגירת ההרשמה באתר -**יש לוודא כי השמיניסט/ית המשתלב/ת אכן נרשמה באתר**, ובמידת הצורך גם לסייע במילוי השאלון.
5. חשוב לציין שבמידה ובמהלך השיחות עם השמיניסט/ית והוריו/ה מבינים כי המסלול של תנועת הצופים אינו מתאים, ישנם מסלולי הגשמה אחרים שמקיימים השתלבות במסגרתם - כמו מכינות שמקיימות מסלולים משתלבים, או מסגרות שירות לאומי שיכולות אולי להתאים. **לכן - במידה וזה המקרה עם אחד מהחניכים/ות שלכן/ם צרו קשר וננסה לחשוב ביחד על אפשרויות נוספות על מנת לעזור לו/ה למצוא את נתיב ההגשמה שהכי מתאים לו/ה!** מצורף קישור למסמך המפרט מספר [מסגרות ודרכי המשך](https://zofimil-my.sharepoint.com/%3Ab%3A/r/personal/nitsanbu_zofim_org_il/Documents/%D7%99%D7%97%D7%99%D7%93%D7%95%D7%AA%20%D7%92%D7%90%D7%A0%D7%98%202022/%D7%A7%D7%95%D7%9E%D7%95%D7%A0%D7%95%D7%AA%20%D7%A9%D7%95%D7%AA%D7%A4%D7%95%D7%AA/%D7%97%D7%95%D7%91%D7%A8%D7%AA%20%D7%9E%D7%99%D7%93%D7%A2%20%D7%AA%D7%9B%D7%A0%D7%99%D7%95%D7%AA%20%D7%94%D7%9E%D7%A9%D7%9A%20%281%29.pdf?csf=1&web=1&e=xCcLwt).

**קריטריונים להתאמה:**

תנועת הצופים דוגלת במתן הזדמנות שווה לכל חניכיה לצאת לשנת השירות. על מנת שנצליח כמה שיותר בנתיבי ההשתלבות השונים, ישנם כמה תנאי בסיס אשר חייבים להתקיים ואותם אנו שואפים לבחון לאורך תהליך המיון:

1. **יכולת סנגור עצמי-**  האם החניכ/ה משתפ/ת ויודע/ת לדבר על הצרכים, הקשיים, המגבלות, היכולות והחוזקות. נרצה לבחון האם הוא/היא משתפ/ת את חברי הקבוצה\מדריכה\מבוגר אחר בצרכיו/ה בכדי להצליח.
2. **אינטראקציות חברתיות-**  נרצה לבדוק את התנהלותו/ה של החניך/ה בקבוצה בתחום האינטראקציות והתקשורת. האם החניך/ה מצליח/ה להתנהל בקבוצה, משתלב/ת בתקשורת הקבוצתית והבין אישית המתקיימת במהלך היחידות ובזמן החופשי.
3. **תרומה לשנת שירות -**  מטרת היציאה לשנת שירות הינה תרומה לקהילה ולמשימה המוגדרת, וגם כאן נרצה לבחון האם החניך/ה יכול/ה לתרום במהלך השנת שירות, ננסה להבין מה הערך המוסף אשר מביא/ה עמו/ה ומה היכולות המייחדות אותו/ה. כמו כן נשאף לדעת מדוע הוא מעוניין/ת לצאת לשנת שירות, האם מחובר/ת ערכית לתנועה ולתהליך ההגשמה במידת הניתן. כמו כן, נרצה לדעת מה התפקידים שביצע/ה בשבט ומה הניסיון שמביא/ה עימה.

**מכוון להסבר לשמיניסט/ית משתלב/ת לקראת תהליך שנת השירות**

1. **הסבר על מה זו שנת שרות:** חיי קומונה, עשייה קהילתית, תהליך קבלה ממיין (ניתן להיעזר ברכזי/ות הגשמה לדגשים ברמת ההנהגה).
2. **מודעות למגבלה -** חשוב שידעו כי במהלך תהליך המיונים וכן לאורך שנת השרות מתקיים שיח פתוח סביב קשיים ואתגרים הנובעים מהחיים עם מגבלה ולכן חשוב שיכירו בזה - כמובן שהשיח יתקיים בקצב ובאופן שבו יהיה הכי נוח לחניך/ה.
3. חשוב שיכירו את העובדה כי **מסלול זה אינו נפרד מש"ש של התנועה!** השמיניסטים/ות שיתקבלו לש"ש זו ישתבצו לקומונות ברחבי הארץ, בה כלל חברי הקומונה הצהירו כי הם מעוניינים/ות להיות בקומונה שותפה. הייחוד של התהליך המכין ושנת השירות עצמה במסלול זה היא שהיא מותאמת יותר לצרכי החניך/ה, בליווי צמוד יותר של רכז/ת הגשמה ורכז/ת צופים לכל הנהגתיות/ים, ומנסה לייצר קרקע מתאימה שתיתן את המענה לצרכים של כלל חברי הקומונה, על מנת להצליח במשימה המשותפת ולקיים חיי קומונה טובים ופורים.